Henrique I de Luxemburgo

**Henrique de Nassau-Weilburg e Borbón-Parma,** nado o 16 de abril de 1955 no Castelo de Betzdorf, é o actual gran duque de Luxemburgo, e polo tanto, correspóndelle asumir a función de xefe de Estado do país.  

É fillo do anterior gran duque Xoán I de Luxemburgo e da súa esposa, a princesa Xosefina Carlota de Bélxica, irmá dos reis Balduíno I e Alberte II de Bélxica. 

## Traxectoria 
### Infancia 
Bautizado cos nomes de *Henri Albert Gabriel Félix Marie Guillaume* tivo como padriños a Alberte II de Bélxica, entón príncipe de Liexa, e a María Gabriela de Luxemburgo, os seus tíos por parte de nai e de pai, respectivamente.  

### Estudos 
Fixo os ensino básico e secundario entre Luxemburgo e Francia, onde obtivo o Bacharelato en 1974. Ingresou logo na Real Academia Militar de Sandhurst, no Reino Unido, graduándose como oficial en 1975.

Licenciado en Ciencias Políticas polo Instituto de Graduados de Xenebra en 1980, ao igual que a súa esposa, María Teresa Mestre Batista. Precisamente en dito centro universitario se coñeceron e iniciaron a súa relación.

### Herdeiro o trono 
En 1973, con 18 anos, foi declarado maior de idade polo seu pai, o gran duque Xoán. Deste xeito concedéronlle os títulos de herdeiro do Gran duque (en francés, *Grand-Duc Héritier de Luxembourg*), príncipe herdeiro de Nassau e príncipe de Borbón-Parma. A partir de entón asumiu responsabilidades públicas sendo dende 1977 presidente do Comité de Desenvolvemento Económico, para a promoción internacional do Gran Ducado de Luxemburgo como centro de investimento financeiro, e incorporouse ao Consello de Estado en 1980, órgano de asesoramento ao monarca e, ata 1997, máximo tribunal administrativo do país. En 1998 foi nomeado membro do Comité Olímpico Internacional. 

No ano 1998, o seu pai, o gran duque Xoán, de 77 anos, nomeouno tenente represenante da Súa Alteza Real o gran duque (en francés, *Lieutenant-Représentant de Son Altesse Royale le Grand-Duc*), delegando nel funcións representativas reservadas ao xefe do Estado. Henrique alegou ás súas conviccións católicas para xustificar a negativa. Finalmente, acordouse reducir os poderes do xefe do Estado mediante unha reforma constitucional no ano 2009 que eliminou a necesidade do asentimento real. 

## Recoñecementos 
O gran duque Henrique é doutor *Honoris causa* en Letras pola Universidade Sacred Heart de Fairfield, Connecticut, Estados Unidos, en Dereito pola Universidade Miami de Oxford, Ohio, Estados Unidos, en Economía pola Universidade Khon Kaen, Tailandia, e en Ciencias Políticas pola Universidade de Trier, Alemaña.

## Outras funcións 
Desde 1998 é membro do Comité Olímpico Internacional e da Fundación Charles Darwin para a preservación das illas Galápagos. Ultimamente centraou as súas actividades nunha fundación patrocinada pola Organización Mundial da Saúde dedicada á prevención dos abusos de menores.

Ficheiro:GrandDuc epouse heritier.jpg|De esquerda a dereita: o gran duque herdeiro Guillerme, o gran duque Henrique e a súa consorte María Teresa
Ficheiro:Vladimir Putin in Luxembourg 24 May 2007-10.jpg|O gran duque Henrique con Vladimir Putin
Ficheiro:The Grand Duke and Grand Duchess of Luxembourg.jpg|Os grandes duques na voda da princesa herdeira Vitoria de Suecia
|Estandarte Gran Ducal de Henrique

## Notas